gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl pt gl gl gl gl gl gl gl gl gl gl gl sv en sv fr de de gl gl gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Só catro das 20 empresas que máis facturan no país teñen a web en galego
Martes, terza feira, 27 de setembro de 2022
Gadisa, Vegonsa (a través de Eroski), Pescanova e Zara (mais non o resto do grupo Inditex), as únicas do ranking que falan o noso idioma.
Feijoo ten morriña do "bilingüismo harmónico" dos gobernos Fraga
Tags: facturación galego webs
Só catro das 20 firmas galegas que máis diñeiro facturaron teñen a súa web na nosa lingua. Estas compañías ingresaron, en conxunto, máis de 23 mil millóns de euros. A téxtil Zara, as distribuidoras de alimentación Gadisa e Vegonsa e a pesqueira Pescanova son as únicas que nos ofrecen a posibilidade de ver a súa páxina na internet na nosa lingua.
Da listaxe das 20 empresas con maior facturación no ano 2005, incluídas no directorio Ardán, dáse a circunstancia de que sete están ligadas a Inditex. Se se sumase a súa facturación, encabezarían o 'ranking'. Tanto a web da casa matriz (no cuarto posto) como de Bershka (11), Massimo Dutti (13), Pull & Bear (14), Stradivarius (15) e Tempe (16) están só en castelán e en inglés, mentres que a de Zara (5ª), está en 12 linguas, entre elas a nosa.
A páxina de Gadisa, no posto oitavo do 'ranking', está tanto en galego como en castelán, mentres que Vegonsa (no posto 12) non dispón de web corporativa propia. Si a ten a cadea de supermercados á que pertence, a vasca Eroski, coas opcións de galego, catalán, éuscaro e castelán. A marca destaca tamén polo multilingüismo á hora de etiquetar os seus produtos.
Pola súa banda, Pescanova dispón de dúas webs: unha corporativa (Pescanova.com), en galego (aínda que practicamente só están traducidos os menús), castelán e inglés, e outra de carácter promocional (Pescanova.es), só en castelán.
A listaxe está encabezada por empresas non propiamente galegas: a automobilística PSA Peugeot Citroën, coa web en inglés, francés e castelán, e as construtoras Dragados (en castelán e inglés) e FCC (tamén en castelán e en inglés).
Tamén opta polo francés, xunto ao castelán e o inglés, a inmobiliaria Martinsa Fadesa (no sexto posto), mentres que o Grupo San José, o sétimo en facturación, súmalle o portugués ás outras dúas linguas.
Un caso singular é o de Froiz (17), que ten a web só en castelán a pesar de incluír as opcións de galego e portugués, non accesíbeis. Ademais, o castelán é a única lingua da súa tenda en liña.
Paradoxal é a situación da madeireira Finsa, cunha web en cinco idiomas: castelán, inglés, francés, polaco e ruso, mais non galego, mentres que a láctea Celta (18) ofrece unha web moi atraínte para a infancia, máis só en castelán. Megasa (10) e Megasa Siderúrxica (20) contan cunha extranet con lema en inglés pero menú en castelán.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Escolla de idiomas na web de Zara
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto